शहर के हर चौक में रहता है जाम
शहरकी यातायातव्यवस्था चरमराई हुई है। हर चौक में जाम देखा जा सकता हैं। सिंगल रोड़ को डिवाइड करके ट्रैफिक व्यवस्था को पंगु बनाया हुआ है। हर चौक पर तैनात ट्रैफिक कर्मी चालान काटते तो दिखते हैं, लेकिन ट्रैफिक को सुचारू बनाने में उनका कोई योगदान नजर नहीं आता।
व्यापारी सुरेश अग्रवाल, रेणु बाला, लोकेश कुमार, अक्षत कालिया, सिद्धार्थ कालिया ने बताया कि दस मिनट का रास्ता तय करने में कई बार आधा घंटा लग जाता है। यातायात सुचारू करने की तरफ किसी का ध्यान नहीं है। नगर कौंसिल भी कभी-कभार अतिक्रमण के खिलाफ अभियान चलाकर ठंडा पड़ जाती है। दुकानदारों ने कई-कई फुट आगे बढ़ाकर दुकानें सजाई हुई हैं, लेकिन इनके खिलाफ अभियान चलाकर आम जनता को राहत देना वाला कोई नहीं है।
अमृतसर रोड पर लगा हुआ ट्रैफिक जाम। -भास्कर
यहां रहता है जाम
सदरबाजार, श्री सत्यनारायण बाजार, अमृतसर रोड, शहीद भगत सिंह चौक, कचहरी चौक पर किसी भी समय निकल जाओ, जाम लगा रहता है।
^नए साल में ट्रैफिक को नियंत्रित करने के लिए ट्रैफिक विंग ने होमवर्क शुरू कर दिया है। नो पार्किंग जोन पर खड़ी होने वाली गाड़ियों को उठाने के लिए गेट अवे वैन मिलने जा रही है। ट्रैफिक विंग में लेडीज पुलिस भी शामिल हो रही है, जोकि हर चौक पर खड़ी रहेंगी और यातायात को सुचारू बनाने में अहम भूमिका निभाएंगी। -जंग बहादुर शर्मा, इंचार्ज ट्रैफिक पीसीआर
hin_Deva hin_Deva hin_Deva bho_Deva hin_Deva hin_Deva hin_Deva